На основу члана 46. Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 66. Статута општине Медвеђе („Службени гласник града Лесковца“, бр. 9/2019), члана 9. Правилника о додели бесповратних средстава за подстицај развоја предузетништва, микро и малих привредних субјеката – „de minimis“ државна помоћ, 08 број 06-48/2023/9 од 07. јула 2023. године и члана 12. Пословника Општинског већа општине Медвеђа („Службени гласник града Лесковца“, бр. 41/2022), а у вези са Одлуком о буџету Општине Медвеђа за 2024. годину („Службени гласник града Лесковца“, бр. 47/2023) Општинско веће општине Медвеђа на 17. седници одржаној дана 06. септембра 2024. године, доноси

ОДЛУКУ

О РАСПИСИВАЊУ ЈАВНОГ КОНКУРСА

ЗА ДОДЕЛУ БЕСПОВРАТНИХ СРЕДСТАВА ЗА ПОДСТИЦАЈ РАЗВОЈА
ПРЕДУЗЕТНИШТВА, МИКРО И МАЛИХ ПРИВРЕДНИХ СУБЈЕКАТА

– „de minimis“ ДРЖАВНА ПОМОЋ

Члан 1.

 Доноси се Одлука о расписивању јавног конкурса за доделу бесповратних средстава за подстицај развоја предузетништва, микро и малих привредних субјеката – „de minimis“ државна помоћ.

Члан 2.

 Услови конкурса, подаци о потребној документацији и поступку спровођења јавног конкурса биће предвиђени Јавним конкурсом за доделу бесповратних средстава за подстицај развоја предузетништва, микро и малих привредних субјеката – „de minimis“ државна помоћ.

Члан 3.

 Јавни конкурс за доделу бесповратних средстава за подстицај развоја предузетништва, микро и малих привредних субјеката – „de minimis“ државна помоћ спроводи Комисија за доделу бесповратних средстава за подстицај развоја предузетништва, микро и малих привредних субјеката „de minimis“ државна помоћ Општине Медвеђа у 2024. години.

Члан 4.

 Одлука ступа на снагу даном доношења.

Образложење

 Правни основ за доношење ове одлуке је члан 4. Закона о контроли државне помоћи, члан 3. Уредбе о правилима за доделу државне помоћи, члан 46. Закона о локалној самоуправи, члан 66. Статута општине Медвеђе, члан 9. Правилника о додели бесповратних средстава за подстицај развоја предузетништва, микро и малих привредних субјеката – „de minimis“ државна помоћ, 08 број: 06-48/2023/9 од 07. јула 2023. године и члан 12. Пословника општинског већа општине Медвеђа, а све у вези са Одлуком о буџету Општине Медвеђа за 2024. годину.

Спровођење конкурса врши Комисија за доделу бесповратних средстава за подстицај развоја предузетништва, микро и малих привредних субјеката – „de minimis“ државна помоћ Општине Медвеђа у 2024. години, образована Решењем Општинског већа општине Медвеђа, 08 број 06-54/2024/12 од 06. 09. 2024. године.

Одлуку о додели бесповратних средстава доноси Општинско веће општине Медвеђа на предлог Комисије која врши разматрање поднетих пријава, проверу приспелих захтева и документације, односно проверу испуњености услова Јавног конкурса, врши бодовање и рангирање приспелих захтева према утврђеним критеријумима, те контролу реализације мера.

ОПШТИНСКО ВЕЋЕ ОПШТИНЕ МЕДВЕЂА

08 Број: 06-54/2024/7 од 06.септембра 2024. године

 ПРЕДСЕДНИК

 ОПШТИНСКОГ ВЕЋА

 Драган Кулић